text: অশৌচ শব্দের অর্থ হল শুচিতা বা পবিত্রতার অভাব ৷ মাতা পিতা বা জ্ঞাতিবর্গের মৃত্যুতে হিন্দুরা অশৌচ করে ৷ অর্থ্যৎ প্রিয়জনের মৃত্যুতে কঠোর ব্রহ্মচর্য পালন করে শ্রাদ্ধের উপযুক্ততা অর্জনই অশৌচ ৷ অশৌচ হিন্দুসমাজের একটি প্রচীন রীতি বা সংস্কার ৷
  
  প্রকারভেদ 
  ১৷ জননাশৌচ:  কেউ জন্মগ্রহণ করলে যে অশৌচ হয় ৷ তবে এটার প্রচলন ততটা নেই ৷
  
  ২৷ মরণাশৌচ:  কারও মৃত্যুতে যে অশৌচ পালন করতে হয় ৷
  
  অশৌচের সময়কাল
  মনু সংহিতার বিধান অনুযায়ী পুরোহিত দর্পনে নির্দেশ দেওয়া আছে -
  
  শুধ্যেদ্বিপ্রো দশাহেন দ্বাদশাহেন ভূমিপ।
  
  বৈশ্যপঞ্চদশাহেন শূদ্রো মাসেন শুধ্যতি।।
  
  - ইতি মনুঃ।।
  
  অনুবাদঃ জন্ম বা মরণে ব্রাহ্মণের দশদিন, ক্ষত্রিয়ের দ্বাদশ দিন, বৈশ্যের পঞ্চদশ দিন এবং শূদ্রের একমাস অর্থাৎ ত্রিশ দিন অশৌচ থাকে; ইহার পর শুদ্ধ হয়।
  
  তবে, শাস্ত্র মতে সকল বর্ণে অন্তত দশম অশৌচ (১০ দিন) কাল পর্যন্ত পালনের বিধান রয়েছে।
  
  অশৌচকালীন ক্রিয়া
  মাতাপিতার মৃত্যুর পর হবিষ্যান্ন বা ফল ফলাদি খেয়ে জীবনধারণ করতে হয় ৷ এসময় কঠোর ব্রহ্মচর্য পালন করতে হয় ৷ অশৌচকালে উঠানে একটি তুলসী গাছ রোপণ করে সেখানে প্রতিদিন মৃত ব্যক্তির উদ্দেশ্যে জল ও দুগ্ধ প্রদান করতে হয় ৷ পিতামাতার মৃত্যুর পর ৪র্থ ও ১০ম দিনে পিন্ড দান করতে হয় ৷ এই পিন্ডকে বলে পূরকপিন্ড ৷ পূরকপিন্ড দিতে হয় মোট দশটি ৷ অশৌচান্তে মস্তক মুন্ডন করে পরিধান করতে হয় নববস্ত্র ৷
  
  তথ্যসূত্র 
  
  বিষয়শ্রেণী:হিন্দু ধর্ম
title: অশৌচ